Luton Town FC

Luton Town Football Club je profesionálny futbalový klub so sídlom v Lutone, Bedfordshire, v Anglicku. Klub momentálne pôsobí v EFL Championship. Založený bol v roku 1885, prezývajú ich Hatters a od roku 1905 hrávajú svoje domáce zápasy na štadióne Kenilworth Road. S kapacitou 10 356 divákov je 73 najväčší štadión v Anglicku. História klubu zahŕňa jednu veľkú trofej, niekoľko finančných kríz a množstvo ligových postupov a zostupov. Dlhodobý rival klubu je Watford.
Luton Town je historicky prvým klubom, ktorý sa vrátil do najvyššej úrovne anglického futbalu až z piatej úrovne anglického futbalu.
História.
Vznik (1885 – 1890).
Futbalový klub Luton Town bol založený 11. apríla 1885. Predtým bolo v meste veľa klubov, z ktorých najvýznamnejšie boli Luton Wanderers a Luton Excelsior. Klub Luton Town vznikol fúziou týchto dvoch klubov.
Z piatej ligy až do Premier League (2009súčasnosť).
História klubu s častými ligovými postupmi a zostupmi znamenala, že v rokoch 2009 – 2010 hral Luton v Conference Premier (5. liga). Luton sa v tejto lige ocitol po prvykrát v histórií. Klub počas svojho pôsobenia v piatej lige za štyri sezóny trikrát neúspešne bojoval o postup do play-off, pričom počas tohto obdobia vystriedal piatich rôznych trénerov. 
Vo štvrtom kole FA Cupu 2012/13 vyhral Luton vonku nad klubom z Premier League Norwichom City 1:0 a stal sa tak prvým "neligovým" tímom od roku 1989, ktorý porazil tím z najvyššej anglickej ligy. 
V sezóne 2013/2014, pod vedením Johna Stilla klub vyhral titul Conference Premier s tromi zápasmi k dobru, čím si zabezpečil návrat do EFL League Two, 4.ligy.
Z EFL League Two klub v sezóne 2017/2018 postúpil do EFL League One, 3. ligy. 
Luton si následne v ďalšej sezóne 2018/2019 zabezpečil aj titul v EFL League One, čo znamenalo, že sa po 12 rokoch vrátil do EFL Championship, 2. ligy.
Luton sa v sezóne 2021/2022 dostal do play-off v Championship ale v semifinále prehral s Huddersfield Town celkovo 2:1. 
Na konci sezóny 2022/2023 si Luton Town zabezpečil z tretieho miesta miesto v play-off Championship. Luton Town porazil v semifinále Sunderland celkovo 3:2 a finále hral na Wembley proti Coventry City. Po napätej remíze 1:1 porazili Coventry City 6:5 v penaltovom rozstrele a zabezpečili si tak postup do Premier League. 
Z klubu, ktorý v sezóne 2010 hral ešte piatu ligu sa tak stal klub, ktorý za 13 rokov dosiahol až najvyššiu anglickú ligovú súťaž. Stalo sa tak po prvýkrát v histórií anglického futbalu. 
Klubová identita.
Prezývka klubu „The Hatters“ odzrkadľuje historické spojenie Lutonu s obchodom a s výrobou klobúkov, ktorý je tu známy už od 17. storočia. 
Priaznivci klubu sa taktiež nazyvajú Hatters.
Klub je spojený s dvoma veľmi odlišnými farebnými schémami - bielou a čiernou (prvá natrvalo prijatá v roku 1920) a oranžovou, námorníckou a bielou (prvýkrát použitá v roku 1973 a ktorú tím nosí od sezóny 2015-16).
Štadión.
Prvým štadiónom klubu bol Dallow Lane. Štadión bol vedľa železničnej trate Dunstable – Luton a hráči pravidelne tvrdili, že majú problém vidieť loptu kvôli dymu z vlakov. Finančná strata v rokoch 1896/97 prinútila Luton predať štadión, aby zostal pri živote, a v dôsledku toho sa klub presťahoval na Dunstable Road. Areál Dunstable Road otvoril Herbrand Russell, 11. vojvoda z Bedfordu, ktorý tiež venoval 50 libier na stavebné náklady. Celkové náklady na výstavbu boli 800 libier. Keď bol areál v roku 1905 predaný, klub bol nútený sa v krátkom čase znova presťahovať. Presťahoval sa na jeho súčasný štadión Kenilworth Road. Stihol to včas pred začiatkom sezóny 1905-06.
Štadión má momentálne kapacitu 10 356 miest na sedenie a nachádza sa v oblasti Bury Park v Lutone. 
Súpiska klubu.
 (hosťovanie z Manchester City)
Úspechy.
Vyhrané domáce súťaže.
1982
1937, 2005, 2019
1968
1988